26-04-2022

Sags nr.: 2021 - 19068

Akt nr.: 19813247

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
|  |
|  |

**Høring af udkast til aftale angående pelagisk kontrol**

Til Fiskerirådet

I modtager her udkast til aftale angående pelagisk kontrol til høring. Denne aftale gælder for fiskeriet efter makrel, norsk vårgydende (atlanto-skandisk) sild, blåhvilling og hestemakrel. Aftalen gælder således ikke i fiskeriet efter lodde.

*APN imødeser svar senest* ***den 10. maj 2022.*** *Høringssvar skal sendes til* *APN@nanoq.gl*

Norge, EU, Færøerne og Island har meddelt, at de er parate til at underskrive aftalen. Grønland har meddelt de andre parter, at Grønland har brug for mere tid og at vi vil meddele de andre parter når Grønland har truffet en beslutning hvorvidt Grønland vil tiltræde eller ej. Efterfølgende har UK meddelt, at de ligeledes har brug for mere tid. Før Ruslands invasion i Ukraine var det planen, at invitere Rusland til at tiltræde aftalen om pelagisk kontrol, men som konsekvens af invasionen i Ukraine er denne invitation til Rusland trukket tilbage.

Det er APN's indstilling, at Grønland skal sammen med Norge, EU, Færøerne og Island tiltræde aftalen om pelagisk kontrol.

**Baggrund**

Forhistorien er i korte træk den, at Terms of Reference (ToR) for Monitoring Control Surveillance Working Group (MCS WG) angående inspektion af pelagiske landinger osv. var en del af makrelaftalen mellem EU, Norge og Færøerne fra 2014. Grønland stod sammen med Island og Rusland udenfor makrelaftalen, der som konsekvens af Brexit trådte ud af kraft ved udgangen af 2020. Til et kyststatsmøde for makrel i 2019 besluttede parterne, at det skulle laves en "stand alone" aftale om kontrol, som har resulteret i at man har oprettet et kyststatsmøder for pelagisk kontrol. Dette har været for at få partene der stod uden for makrelaftalen til at blive en del af en "stand alone agreement". Hensigten er at samme regler skal gælde for alle fartøjer der fisker efter makrel,  norsk vårgydende (atlanto-skandisk) sild, og blåhvilling.

Makrel, norsk vårgydende (atlanto-skandisk) sild, og blåhvilling bliver typisk kaldt de tre store pelagiske bestande. Grønland er i den særlige situation, at Grønland er kyststat til makrel, men ikke kyststat til norsk vårgydende (atlanto-skandisk) sild og blåhvilling, og har ikke nogen pelagiske landinger i Grønland. Dette er samme situation som Rusland, der udelukkende er kyststat til Norsk vårgydende (atlanto-skandisk) sild ud af de tre store pelagiske bestande, og har heller ikke landinger af disse bestande i Rusland. Grønland har deltaget til møderne i MCS arbejdsgruppen, hvor Grønland har haft en afventende position, så længe Island har stået udenfor. Island har nu meldt ud, at de er klare til træde aftalen (se det vedhæftede udkast), som gør at det er opstået en ny situation, som afkræver, at Grønland træffer en beslutning i forhold til aftalen.

**Implikationer med tiltrædelse af aftalen**

APN's vurdering af at aftaleudkastet i vidt omfang bærer præg af en hensigtserklæring mellem parterne, og vurderes ikke at have selvstændig bindende virkning. Aftalen vil dog i vidt omfang danne grundlag for det fremtidige samarbejde mellem parterne, og det er hensigten, at parterne arbejder mod implementering af tiltagene i bilag 1-5.

Grønland har som bekendt ikke fisket makrel i Østgrønland i anseelige mængder siden 2018, som har svækket Grønlands status som kyststat markant. Det er APN's vurdering, at Grønlands status som kyststat til makrel vil svækkes yderligere hvis Grønland vælger at stå udenfor aftalen om pelagisk kontrol. Det vurderes derfor, at Grønland skal tiltræde aftalen om pelagisk kontrol.

GFLK er blevet hørt under processen.